Van begin tot einde was alles in plek, ek sal weer daar tuisgaan. Die uitsig was asemrowend en die etes wat ek daar geëet het, was baie lekker en waarde vir geld.
Ongelukkig het die webtuiste ons by hulle laat book al was hulle vol bespreek vir die naweek. Gelukkig was daar 'n kansellasie en hulle het vir ons plek gehad. Die mense is baie vriendelik en behulpsaam met 'n ontbyt wat nie opgeëet kan word nie.
Baie dankie dat jy die tyd gevat het om 'n resensie te skryf. Ons is so bly dat julle dit geniet het. ArendsRus hoop om julle sommer gou weer te bederf.
Ek sal definitief weer aanklop by ArendsRus Country Lodge. Die personeel was uiters behulpsaam en professioneel, die geriewe was van die beste en die ligging is pragtig. Regtig die ideale plek vir 'n wegbreek en om te herlaai.
Baie dankie vir die wonderlike resensie. Ons is baie dankbaar julle het dit so baie geniet! ArendsRus span sien uit daarna om julle sommer gou weer te sien.
Baie dankie vir die mooi resensie. Ons is baie bly julle het dit geniet en ons sien uit daarna om sommer gou weer die ekstra myl te loop vir julle.
Gulde ontvangs, rustige nag en die natuurskoon sprankelend. Voorwaar 'n plek om jou kop neer te lê. Volgende keer sal ek seker maak dat ek langer vertoef.
Dis 'n juweel aan die voet van die Outeniqwaberge. Lieflike natuurskoon. Wooneenhede pragtig met geelhoutvloere, stained glass-venster bo die bed en gemaklike stoepie buite. Vanaf die stoepie het jy 'n asemrowende uitsig oor die kloof en berge. Die restaurant se kos was uit die boonste rakke. Die personeel is baie vriendelik en het ons gou tuis laat voel. Sal ArendsRus enige tyd aanbeveel, selfs vir langer as net een nag se oorslaap. Hier kan jy weer jou batterye recharge!
Ons het heerlik gebly, personeel is baie hulpvaardig en vriendelik. Geen versoek te klein of onbenullig vir hulle nie. Gronde is pragtig, omgewing ongelooflik mooi. Kos is heerlik. Sal net graag waarskuwingstekens by geëlektrifiseerde drade wil he om 'n mens te waarsku daarteen. Beslis die moeite werd om vir 'n paar dae daar te gaan rus en ontspan.
'n Pragtige, rustige plek. Ons het heerlik gekuier, die blyplekkie is 5-ster en die ontvangsdame, asook alle ander werknemers, is vreeslik vriendelik en behulpsaam. Ons het Kersoggend 'n heerlike ontbyt gekry wat alle verwagtinge oortref het.
Baie dankie vir die postiewe terugvoering. Ons is baie bly om te hoor dat ons julle Kersoggend kon spesiaal maak.
Dit is 'n wonderlike plek om oor te bly en die diens is uitstekend. Die huisies is baie mooi. Hulle kos is van die boonste rakke af.
Baie dankie vir die opbouende terugvoering. Ons is bly julle het die tyd hier by ArendsRus geniet. Dit was 'n voorreg om julle hier te kon akkommodeer.
Ons het net slaapplek gesoek na 'n fietsrygeleentheid en 'n vakansiebestemming gevind. Die omgewing is onwerklik mooi en rustig. Die huisies is pragtig met lieflike uitsig, silwerskoon en ten volle toegerus met alles wat jy benodig. Die lekkerste was om na die fietsry in te boek, te stort en op die perseel 'n heerlike rustige "Sondagmaal-aandete" te geniet. Ontbyt was smaaklik en vullend, die personeel vriendelik, bedagsaam, behulpsaam, en die atmosfeer gesellig en gemoedelik. Daar was 'n troue die vorige dag en dit het so idillies gelyk, dat ek sommer lus geraak het vir trou! Beslis 'n plek waarnatoe ek sal teruggaan vir 'n wegbreek!
Die tyd wat ons by ArendsRus kon spandeer was eintlik onbeskryflik. Die omgewing is voorwaar asemrowend en die diens is onverbeterlik. Die maaltye was geurig en absoluut heerlik. Ons sal die tyd by ArendsRus nooit vergeet nie. Hierdie is beslis 'n rusplek wat enige reisiger moet beleef.
'n Perfekte plekkie in die mooi natuur. Pragtige omgewing. Rustig, skoon en netjies. En puik diens. Sal beslis aanbeveel.
Ons kuier by ArendsRus was nou regtig 'n wonderlike ondervinding. Ons het onmiddellik welkom gevoel met die intrapslag. Die huisies is smaakvol gemeubileer, met 'n fantastiese uitsig. Natuurlik die bonus was dat daar nie TV's in die huisies was nie! Ons kon werklik rus en die natuurskoon ten volle geniet sonder die TV se geblêr. Ons sal vir seker weer by ArendsRus gaan kuier.
Pragtig geleë, vriendelike diens met 'n fantastiese ontbyt. 'n Ongelooflike uitsig! Dis die moeite werd.
Baie beslis waarde vir jou geld. Die vriendelikste mees behulpsame mense ooit! Jy wil daar bly, jy wil nie teruggaan nie! Pynlik skoon en netjies oral, die tuine is verskriklik mooi, die huisie baie skoon en netjies en alles wat jy moontlik kon nodig kry is daar, so handig tot naald en garing! Ligging asemrowend mooi met die berge en mooiste natuurskoon. Baie veilig gevoel, was nie bekommerd oor die motor of persoonlik nie. Ons beveel hierdie pragtige plek beslis aan, dis rustig en vreedsaam! Alles daar is baie smaakvol, kos uitstekend, groot porsies en pragtig voorgesit!
Baie dankie vir jou mooi woorde. Ons is bly dat jy jou tyd hier geniet het. Ons is baie trots op ons span vir hulle goeie diens. Dit was vir ons 'n eer om julle te ontmoet en te bedien. Julle moet gerus weer hier 'n draai kom maak.